

ที่ มท ๐๘๑๐.๔/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 ตุลาคม ๒๕๖๕

เรื่อง การตรวจสอบและยืนยันนำส่งข้อมูล (Sign off 1) แผนปฏิบัติการด้านทรัพยากรน้ำ ปี พ.ศ. ๒๕๖๗ – ๒๕๗๐ ผ่านระบบ Thai Water Plan

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๐.๔/ว ๑๗๕๒ ลงวันที่ ๑๓ มิถุนายน ๒๕๖๕

 ๒. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๐.๔/ว ๒๐๒๗ ลงวันที่ ๑ กรกฎาคม ๒๕๖๕

สิ่งที่ส่งมาด้วย สำเนาหนังสือสำนักงานทรัพยากรน้ำแห่งชาติ ด่วนที่สุด ที่ นร ๑๔๐๖/ว ๖๐๒๕

 ลงวันที่ ๓ ตุลาคม ๒๕๖๕ จำนวน ๑ ฉบับ

 ตามที่สำนักงานทรัพยากรน้ำแห่งชาติ ได้กำหนด User สำหรับเข้าใช้งานในระบบ Thai Water Plan ขององค์กรปกครองส่วนท้องถิ่น ทั้ง ๗๖ จังหวัด จำนวน ๗,๘๔๙ User และ User ของสำนักงานส่งเสริมการปกครองท้องถิ่นจังหวัด จำนวน ๗๖ User และแจ้งให้หน่วยงานของรัฐและองค์กรปกครองส่วนท้องถิ่นจัดทำแผนปฏิบัติการด้านทรัพยากรน้ำตามปฏิทินและยืนยันนำส่งข้อมูลในระดับหน่วยงานและจังหวัด (Sign off 1) ผ่านระบบ Thai Water Plan ภายในวันที่ ๗ ตุลาคม ๒๕๖๕ ความละเอียดแจ้งแล้ว นั้น

กรมส่งเสริมการปกครองท้องถิ่นได้รับแจ้งแนวทางและกรอบเวลาเกี่ยวกับการจัดทำแผนปฏิบัติการด้านทรัพยากรน้ำ ปี พ.ศ. ๒๕๖๗ – ๒๕๗๐ จากสำนักงานทรัพยากรน้ำแห่งชาติ จึงขอความอนุเคราะห์ ให้จังหวัดแจ้งสำนักงานส่งเสริมการปกครองท้องถิ่นจังหวัดดำเนินการ ดังนี้

 ๑. ให้ดำเนินการตรวจสอบและยืนยันนำส่งข้อมูล Sign off 1 แผนปฏิบัติการด้านทรัพยากรน้ำ ปี พ.ศ. ๒๕๖๗ – ๒๕๗๐ ขององค์กรปกครองส่วนท้องถิ่นในระบบ Thai Water Plan ภายในวันที่ ๗ ตุลาคม ๒๕๖๕

 ๒. แจ้งองค์กรปกครองส่วนท้องถิ่นให้ทราบว่า เมื่อเสร็จสิ้นการ sign off 1 ในวันที่ ๗ ตุลาคม ๒๕๖๕ องค์กรปกครองส่วนท้องถิ่นสามารถปรับปรุงสถานะและแนบเอกสารความพร้อมได้ถึงวันที่ ๑ พฤศจิกายน ๒๕๖๕ ควบคู่กับขั้นตอนการพิจารณาของคณะอนุกรรมการทรัพยากรน้ำจังหวัด คณะกรรมการลุ่มน้ำ และคณะกรรมการทรัพยากรน้ำแห่งชาติ (กนช.) ในเดือนตุลาคม พฤศจิกายน และธันวาคม ๒๕๖๕ ตามลำดับ โดยแผนปฏิบัติการด้านทรัพยากรน้ำ ปี พ.ศ. ๒๕๖๗ จำเป็นต้องดำเนินการให้มีความพร้อมเพื่อประกอบการพิจารณาของคณะกรรมการทรัพยากรน้ำแห่งชาติ (กนช.) ต่อไป

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัต

นเสนีย์)

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. ๐ ๒๒๔๑ ๙๐๐๐ ต่อ ๔๑๑๖ โทรสาร ๐ ๒๒๔๑ ๖๙๓๑

ไปรษณีย์อิเล็กทรอนิกส์ saraban@dla.go.th